Norske Intelligenssedler, 1788-04-23
Bekiendtgiørelser: Ligesom det ved Jntelligenz-Bladet under 10de Jan: 1786 er fra Stadens Raadstue bekiendtgjort: at ingen Giødel-Hobe maatte lægges paa Pepervigs-Bierget eller langs med den derfra gaaende Vey til Ruuse Løkken; men at den Giødsel som paa den Kant af Staden udføres, der ey kunde strax henbringes paa Vedkommendes Løkker, maatte lægges ovenpaa Ruuse-Løkke-Bakken; Saa har det og behaget Hans Excellence Herr Geheimeraad og Stiftsbefalingsmand Scheel udi Skrivelse til mig af 18de hujus at befale: at tilholde Eyerne af de nu, ved Foden af bemeldte Ruuse-Løkke Bakke, liggende Giødsel-Hobe at bortføre dem til et længere afsides Sted paa Bakken eller og directe til deres Løkker, da det i andet Fald og saafremt samme ikke inden Sommerens Begyndelse er skeed, maa foranstaltes bortkiørt paa Vedkommendes egen Regning, og ligesom de nærværende Ejere af de nu ved Foden af ovenmeldte Ruuse-Løkke-Bakke liggende Giødsel-Hobe ere af Politiet ansagt at have dem bortflyttet inden 30te hujus, saa advares og alle og enhver at de for Eftertiden ei maae lade noget saadant igien didføre, da samme ei allene af Politiet vil vorde besørget bortkiørt for Ejernes Regning; men disse vil endog vente sig tiltalte som Overtrædere af denne antagne Orden. Christiania den 22de April 1788. N: Sverdrup. Hvor vigtigt i Staten, at Skolevæsenet er tilstrækkeligt og rigtigt, er almindelig bekiendt. Men hvor faae Lande endda hermed i alle fag forseede, er vel ikke saa almindelig indseet. Vort Norge troer jeg dog føler sig sær lidende. Jkke i Bondestanden engang den vedbørlige Underrætning. For om muligt at bidrage til at bøde paa een af de største og meest paatrængende mangler haver jeg tænkt at ville aabne et Slags Museum eller Værkstæd for nogle faae unge Studeerte eller ustudeerte, der agtede at tiene ved det Civile Væsen, og saaledes behøver Anførsel enten i Lov eller Stats-Videnskaberne, alle eller og blot enkelte Greene deraf. Jeg tør beraabe mig paa at have i min Akademiske Tid tient som Repetent tilligemed en Dons og en Colbiørnsen, og at have dannet mange endog høye Betientere i Rigerne. Nyligst haver jeg maattet især for Sygeligheds skyld nedlægge Embed. At befatte mig med stillesidende og hiærne anstrængende Arbeid taaler jeg ikke. Men at anvende paa en maade dog nogen Tid til Publicums Nytte troer jeg min Pligt. Og dette, hværken Ære eller Gevinst, er det der driver mig at giøre dette Tilbud, hvorved uden tvivl Vedkommende vilde forspares en stoer Deel Bekostning paa Ophold i Kiøbenhavn. For tiden haver jeg just ikke Lejlighed at modtage uden nogle faae Lærlinger. Og de fleste af disse fik endda søge Herberg i nestliggende Gaarde hvortil god Lejlighed. Men saae jeg dette velmeente forslag behage, skulde jeg være betænkt paa anden og bædre Leilighed her i Sognet som et Sted, der kunde synes endog til et Akademie beleiligt, om middel hertil at erholde Hvo som maatte værdige mig sin Liid herudi, behager at bekiendtgiøre mig sine Tanker portofrit. Gaarden Rongstad paa Toten den 20de Martii 1788. Johan Jacob MilcheAuditeur og forhen værende Sorenskriver over Toten. Paa Mandag den 28de d. M: afgaar den Kongelige Expresse til Kiøbenhavn. Jndleveringen af alt dertil henhørende er fra samme Dags Morgen Klokken 7 indtil Middagen Klokken 12, som herved betimelig bekiendtgiøres. Messell.